Rendhagyó átadó
Kezdőlap » Hírek - Aktuális » Rendhagyó átadó
2020. 04. 06.|| Gytv || Hírek - Aktuális
Rendhagyó módon, szűk körben nyitott meg újra az Avar Hotel Mátrafüreden, a kialakult járványügyi helyzet miatt. A szálloda igazgatója, Nehéz Tamás elmondta, 44 évvel ezelőtt, április 3-án, percre pontosan, a mostani avatóval egyidőben nyílt meg először, ezért nem szerették volna elhalasztani az átadó ünnepséget.
Az életben lévő járványügyi intézkedések miatt a modern technikát és az online felületeket hívták segítségül a szervezők, hogy be tudják tartani a vonatkozó előírásokat. Vendégeket fogadni most nem tudtak, a veszélyhelyzet miatt egyelőre nem működik a szálloda, de ez a jelképes átadó fontos állomás a Hotel életében – mondta a szálloda igazgatója.
44 évvel ezelőtt, április 3-án, 15 órakor kezdte meg működését az Avar Hotel Mátrafüreden, és hamarosan népszerűvé majd legendává vált – emlékezett vissza a kezdetekre az igazgató. Több évtizedes sikeres működés után 2010-ben azonban ideiglenesen bezárt. Volt olyan befektető, aki munkásszállót, vagy idősek otthonát szeretett volna itt kialakítani. A jelenlegi tulajdonos 2016-ban vásárolta meg és megkezdődött a 4 csillagos hotel újjászületése.
A konferenciaturizmus is kiemelt szerepet kap majd a hotelben, de hogy mikor fogadhatnak vendégeket, egyelőre nem tudni, mert a sikeres próbaüzem után a járványhelyzet miatt be kellett zárniuk. Az avató azért is rendkívüli, mert egy pozitív hír ebben a jelenlegi nehéz helyzetben – mondta a megnyitón Gyöngyös polgármestere.
– Akkor nyílnak meg a szálloda dicső lapjai, mikor a nagyszámú vendégek felavatják fogalmazott.
Ebben az időszakban is van helye az eseménynek – hangsúlyozta Horváth László, országgyűlési képviselő, aki szerint a tradíció és a remény szimbóluma is ez az esemény a térségben.
Az ünnepélyes szalagátvágást követően Darvas Zoltán, a szálloda tulajdonosa a születésnapi tortát ünnepélyes keretek között felajánlotta a gyöngyösi mentőállomás dolgozóinak.
Az Aktuális napi hírei (2020-04-06 )
Egyszerre hívja fel most 170 hiphop táncos a figyelmet arra, hogy aki teheti, maradjon otthon. A Black Jam Sport Egyesület növendékei ugyanis Kovács András Péter humorista által készített „Maradok Itthon” című zenés karantén slágerét dolgozták fel sajátos módon. A videóban n [...]
Az egész országban ingyenes a közterületi parkolás hétfőtől- jelentette be vasárnap Orbán Viktor a Facebook-oldalán. A gépjárművel közlekedőknek könnyebbséget jelenthet ugyan a döntés, az önkormányzat számára azonban ez nagy bevételkiesést jelent, csakúgy, mint az eddig he [...]
Új rend lépett életbe a Bugát Pál Kórház sürgősségi ellátásban. Úgynevezett "Piros pont" részleget hoztak létre. Itt vizsgálják a légúti panaszokkal érkező, koronavírus-gyanús betegeket, a többiektől elkülönítve, hogy megelőzzék az esetleges átfertőződéseket. [...]
Módosul a beíratkozás
Nem a megszokott módon zajlik majd idén az iskolai és óvodai beíratkozás a járványhelyzet miatt. Ha a szülő a körzetileg hozzájuk tartozó intézménybe szeretné gyermekét beíratni, nincs kötelezettsége, az iskolák, óvodák hivatalból felveszik a hozzájuk tartozókat, aki viszon [...]